runetrust/blame-folketinget-dk huggingface dataset:
Jette Jespersen (DF), 2004-01-20:
Selvfølgelig er det da ikke lykkelige mennesker, der er prostituerede.
Det kan jeg ikke forestille mig.
Der er da sikkert, hvis man går i dybden, altid en årsag til, at nogle er kommet derud. Men - jeg kan ikke engang huske, hvad fru Baastrup spurgte om - hvad skal vi gøre ved det, havde jeg nær sagt?
Jeg må lige have det en gang til.
Anne Baastrup (SF), 2004-01-20:
Nu er det sådan, at Kristendemokraterne er kommet med et beslutningsforslag.
Det indeholder fem punkter.
Og fru Jette Jespersen har som ordfører ikke rigtig forholdt sig til nogen af punkterne, men sagt: Vi gør sådan, som regeringen siger, når regeringen måske en dag siger noget.
Så er det bare, at jeg synes, det ville være af afgørende vigtighed for os i den fremtidige samtale omkring det her beslutningsforslag, om Dansk Folkeparti mener, at det er fuldstændig ligegyldigt, at der er tusindvis af kvinder, der prostituerer sig, eller om Dansk Folkeparti vil være med til at understøtte og hjælpe disse kvinder med forskellige sociale tiltag.
Sandy Brinck (S), 2004-01-20:
Jeg tror sådan set heller ikke, at der ville være noget i vejen for, hvis vi under udvalgsarbejdet fik taget de punkter ud, hvor Dansk Folkeparti mener, at her er det afgørende, at vi afventer resultaterne.
Jeg er sådan set enig med mine kolleger, når de siger, at der jo er andre punkter i det her beslutningsforslag, som vi sagtens kunne gå i gang med.
Jeg synes, Dansk Folkeparti jo kunne anse det her som Folketingets bindende krav til ministeren om, hvad der minimum skal indgå i en handlingsplan og gerne meget mere.
Den mulighed, vi har som Folketing, er at lægge nogle minimumskrav frem til regeringen.
Jeg synes jo, der er flere punkter i beslutningsforslaget, som man godt kan forholde sig til uden de undersøgelser, som pågår i øjeblikket, fordi de ikke har noget med de øvrige punkter at gøre.
Men må jeg tillade mig at forstå det sådan, at Dansk Folkeparti godt vil være med til under udvalgsarbejdet, at vi finder ud af, hvilke punkter der faktisk foregår nogle forsøg på i øjeblikket, og hvilke der slet ikke er noget i gang på, og hvor vi alle sammen er enige om, at der bør vi gøre noget, sådan at vi kan gå det igennem med tættekam og dermed måske også ende op med, at vi faktisk kan være et flertal, som siger til regeringen: Her er nogle punkter, som vi som minimum vil have med i en handlingsplan og gerne mange flere, men sådan at vi fra Folketinget har givet et klart signal, ikke alene til regeringen, men også til de mange kvinder ude i landet, som er ramt af prostitution, om, at vi faktisk mener, at vi godt vil give en hjælpende hånd.
Jette Jespersen (DF), 2004-01-20:
Vi er da sådan set, som fru Line Barfod siger, helt enige i intentionerne med forslaget, men vi vil nu meget gerne vente.
Det kunne jo være, der dukkede nogle nye ting op, som vi slet ikke får med i dag.
Jeg tror, jeg har svaret fru Bodil Kornbek.
Vi vil da gerne være med til at hjælpe disse kvinder.
Vi vil bare have de undersøgelser først, så vi har noget konkret at gå ud fra.
I Dansk Folkeparti er vi helt på det rene med, at det at være prostitueret er mange ting og indebærer mange skæbner med vidt forskellige konsekvenser.
Der er de udenlandske piger, som tit og ofte er narret her til landet under falske forudsætninger for derefter at blive udnyttet til prostitution.
Disse piger er der allerede i dag fokus på.
Det skal der fortsat være, også gerne en forstærket fokus.
Så har vi narkoprostitutionen.
Her er det nok narkoen, vi skal fokusere på, da prostitutionen i mange tilfælde rent økonomisk giver adgangen til narkotika.
Det er nok hovedsagelig den gruppe, der kan betegnes som gadeprostituerede.
Forslagsstillerne påpeger, at det er massageklinikker og callgirls, der hovedsagelig trænger til en indsats.
Jeg vil derfor læse direkte op af forslaget: »I øjeblikket arbejder bl.a. Videns- og Formidlingscentret for Socialt Udsatte med, hvorledes en permanent indsats over for prostituerede især på massageklinikker skal foregå, og hvorledes en sådan indsats skal forankres organisatorisk. Disse overvejelser er ikke afsluttede, men formidlingscentret skal aflevere en indstilling til socialministeren herom i løbet af 2004.«
I Dansk Folkeparti mener vi derfor, at vi bør afvente resultatet af dette arbejde og kan derfor ikke støtte dette forslag.
I Dansk Folkeparti er vi helt på det rene med, at det at være prostitueret er mange ting og indebærer mange skæbner med vidt forskellige konsekvenser.
Der er de udenlandske piger, som tit og ofte er narret her til landet under falske forudsætninger for derefter at blive udnyttet til prostitution.
Disse piger er der allerede i dag fokus på.
Det skal der fortsat være, også gerne en forstærket fokus.
Så har vi narkoprostitutionen.
Her er det nok narkotikaen, vi skal fokusere på, da prostitutionen i mange tilgælde rent økonomisk giver adgangen til narkotika.
Det er nok hovedsagelig den gruppe, der kan betegnes som gadeprostituerede.
Forslagsstillerne påpeger, at det er massageklinikker og callgirls, der hovedsagelig trænger til en indsats.
Jeg vil derfor læse direkte op af forslaget: »I øjeblikket arbejder bl.a. Videns- og Formidlingscentret for Socialt Udsatte med, hvorledes en permanent indsats over for prostituerede især på massageklinikker skal foregå, og hvorledes en sådan indsats skal forankres organisatorisk. Disse overvejelser er ikke afsluttede, men formidlingscentret skal aflevere en indstilling til socialministeren herom i løbet af 2004.«
I Dansk Folkeparti mener vi derfor, at vi bør afvente resultatet af dette arbejde og kan derfor ikke støtte dette forslag.
Margrethe Vestager (RV), 2004-01-20:
Nu ligger det mig meget, meget fjernt at postulere, at ordføreren taler uden om og ikke svarer på spørgsmålet.
Derfor vil jeg opsummere det, som ordføreren sagde, i, at fru Charlotte Dyremose forventer, at fire af de fem punkter vil være en del af regeringens handlingsplan, nemlig punkt 1, punkt 3, punkt 4 og punkt 5, for det eneste problem, ordføreren egentlig kan se, som er uløst i øjeblikket, er spørgsmålet om frit lejde.
At ordføreren gerne vil føje mere til, for at det bliver en hele vejen rundt-handlingsplan og hele paletten-handlingsplan og alt muligt, synes jeg er al ære værd, men jeg forstår ordføreren sådan, at fire af fem punkter her i beslutningsforslaget vil være at genfinde i regeringens handlingsplan.
Henriette Kjær (KF), 2004-01-20:
Jamen det har jeg også, og jeg sagde også, at jeg er meget positiv.
Jeg har de reservationer, som jeg her har nævnt, i forhold til frit lejde-diskussionen.
Men derudover synes jeg, det kunne være meget spændende med hensyn til punkt 3, at man mere målrettet prøver at finde ud af problematikkerne omkring internettet, og hvad der foregår der.
Det regner jeg bestemt også med er et af de temaer, der skal med i en eventuel handlingsplan, for jeg oplever det, som om der foregår et boom netop på det område.
Jeg synes også, at punkt 5 om, at undervisning om prostituerede skal introduceres som et tema på de sociale uddannelser, ville være relevant.
Lige nu sidder vi også i en anden kreds og diskuterer anbringelsesreform, og vi vil også gerne have, at man på de relevante uddannelser har mere viden om det.
Jeg vil meget gerne drøfte det her med undervisningsministeren, men det er jo altså i hendes afdeling.
Men jeg synes bestemt, at det vil være hensigtsmæssigt, at de folk, der arbejder med prostituerede, også ved, hvad det er for mennesker, man har med at gøre. Så synes jeg selvfølgelig også, at punkt 3 med, at der igangsættes forsøgsprojekter, som har til formål at udvikle og afprøve metoder i det opsøgende arbejde, der er målrettet escort, vil være en god ting.
Har jeg ikke mere tid?
Så må jeg lige komme tilbage.
Line Barfod (EL), 2004-01-20:
Jeg kan forstå, at Dansk Folkeparti er enig i intentionerne i forslaget, og det er vel også svært for nogen overhovedet at være imod, at man skal lave rådgivning osv.
Selv om man på et enkelt af punkterne skal afvente præcis, hvordan noget skal udmøntes, så tager det jo alligevel nogen tid, fra vi vedtager noget her i Folketinget, til det bliver omsat til handling.
Når nu vi er enige, hvorfor så ikke beslutte os for, at det godt kan sættes i gang?
Den præcise udmøntning skal vi jo alligevel ikke sidde og lave her.
Henriette Kjær (KF), 2004-01-20:
Vi har jo netop bl.a. i kampagnen mod kvindehandel kørt en annoncekampagne, som lagde op til at udvide prostitutionskundernes horisont i forhold til, hvad det er for kvinder.
Det er ikke den lykkelige luder.
Det er ofte nogle, der er blevet presset ind i prostitution.
Kampagnen gik selvfølgelig på de handlede kvinder, men jeg tror da i høj grad også, at den appellerede til den almindelige prostitutionsbruger.
Det har vi jo netop gjort ved at lave annoncerne i Ekstra Bladet-stil og også placere dem omme på siden med alle annoncerne i Ekstra Bladet, så man uundgåeligt kom til at se dem, og det regner jeg da bestemt med vil mane til eftertanke hos de kunder, det handler om.
Ja, det er rigtigt, at det ikke er kriminelt at prostituere sig, men det er kriminelt at modtage indkomst og så samtidig hæve kontanthjælp.
Det er jo det, der er problemet for dem.
Men for at komme videre i debatten, vil jeg da gerne rejse den her problemstilling over for Justitsministeriet, som jeg kan forstå har behandlet det her tidligere.
Jeg har bare foruddiskonteret det svar, vi kan regne med at få, men jeg vil godt tage det op på ny.
Så det er ikke, fordi at jeg vil være en stopklods, men jeg tror bare ikke, vi kommer ret langt med det.
Lotte Bundsgaard (S), 2004-01-20:
Så vil jeg gerne bare takke ministeren for tilsagnet om, at vi i fællesskab ser, om vi kan finde en løsning på det her problem, som prostituerede har, når de gerne vil ud af deres prostitution og gerne vil videre i deres liv.
Henriette Kjær (KF), 2004-01-20:
Ja, men jeg kvitterer selvfølgelig.
Jeg håber, at vi kan samarbejde om det her og få ryddet de misforståelser af vejen, der måtte være.
Det er selvfølgelig også i min interesse, at vi får lavet en handlingsplan, der kommer til at virke og have en effekt.
Hans Andersen (V), 2004-01-20:
Kristendemokraterne vil med dette beslutningsforslag forbedre den sociale og helhedsorienterede indsats over for prostitution med det formål at få flest mulige prostituerede ud af prostitutionsmiljøet.
Der er derfor behov for både en social og en sundhedsmæssig indsats samt behov for en forebyggende indsats.
I regeringens handlingsprogram fra marts 2002, »Det fælles ansvar«, er de prostituerede en målgruppe, som skal have særlig opmærksom.
Netop med fokus på disse mål er der allerede i dag iværksat forskellige initiativer, der kan give os det bedst mulige grundlag for at gennemføre en handlingsplan på området, eksempelvis modelprojekterne i Århus og Vejle amter.
Vi bør derfor afvente resultaterne af de forskellige projekter inden iværksættelse af yderligere tiltag, og vi ser endvidere frem til socialministerens handlingsplan, som vi forventer vil indeholde konkrete tiltag til en styrket social og helhedsorienteret indsats over for de prostituerede.
På den baggrund kan Venstre ikke støtte beslutningsforslaget.
Lotte Bundsgaard (S), 2004-01-20:
Jeg vil gerne starte med at takke Kristendemokraterne for at have fremsat dette her gode og gennemarbejdede beslutningsforslag.
Beslutningsforslaget giver et rigtig godt bud på, hvordan vi kan hjælpe de prostituerede med at kunne vælge et liv uden prostitution.
Vi Socialdemokrater opfatter prostitution som et misfoster i vores samfund.
Det er absurd, at mennesker via prostitution køber andre mennesker til at tilfredsstille sig seksuelt.
Vi mener, det er et misbrug af mennesker, der finder sted.
Et misbrug af prostituerede, der ofte har været udsat for misbrug i deres barndom og ungdom; det skal vi gøre alt hvad vi kan for at forhindre.
En reel mulighed for at kunne vælge et bedre liv.
Vi støtter, at der etableres et socialt og sundhedsmæssigt opsøgende arbejde over for prostituerede på massageklinikker med det klare formål at få kvinderne ud af prostitution.
Vi støtter, at der gives tilbud om frit lejde i forbindelse med socialt bedrageri, hvis den prostituerede deltager i en handlingsplan.
Vi støtter, at der oprettes anonym rådgivning til prostitutionskunder, og til sidst mener vi, at det er afgørende, at emnet prostitution introduceres på sociale uddannelser.
Især mener vi, det er afgørende, at vores socialmedarbejdere og lærere må blive mere opmærksomme på den prostitution, der foretages af børn og unge.
Derfor er der ingen tvivl i vores sind: Vi kan på det varmeste anbefale dette beslutningsforslag til vedtagelse.
Margrethe Vestager (RV), 2004-01-20:
Jeg synes, det er lidt ærgerligt, hvis vi er ved at tale os væk fra hinanden med hensyn til den definition, som ministeren kom med for kort tid siden i forhold til det at være prostitueret, nemlig at konceptet lykkelig luder nok er en falsk hypotese, og at det, vi taler om, er kvindehandel, det er alfonseri, det er tvang, det er en social situation, som er uløselig i forhold til den enkelte.
Det er en meget anderledes situation end for den, der er opvasker og får pengene sort og samtidig modtager kontanthjælp, eller andre typer af socialt bedrageri.
Derfor synes jeg, at det ville være interessant, hvis vi kunne få en lidt bredere behandling af det her emne, som handlede om, at det er et anderledes socialt problem, når vi har et menneske, der er offer for sin situation, frem for at vi har et menneske, der er sat i et eller selv har valgt at begå et socialt bedrageri.
Der er jo en anden situation end ministerens egen definition af prostitution.
Så tror jeg, vi ville nærme os hinanden på en helt anderledes måde, for lige i øjeblikket lyder det, som om vi taler os væk fra hinanden.
Jette Jespersen (DF), 2004-01-20:
Jamen det vil jeg godt give fru Sandy Brinck et tilsagn om.
Charlotte Dyremose (KF), 2004-01-20:
Fra konservativ side er vi glade for den mulighed, det her beslutningsforslag giver os, til at få drøftet situationen for de prostituerede i Danmark.
Særlig er der to punkter i beslutningsforslaget, som jeg har bidt mærke i, og som vi lægger meget stor vægt på fra konservativ side.
Det første er muligheden for at komme ud af miljøet.
Det er vigtigt, at vi får fundet frem til, hvordan kan vi give både danske og udenlandske prostituerede en reel mulighed for at komme ud af miljøet.
Dog undrer vi os en lille smule over, at der kun er henvist til de danske prostituerede, idet vi mener, problemstillingen kan være lige væsentlig både for danske og for udenlandske prostituerede.
Det andet er med hensyn til formidlingen via internettet.
Vi er meget enige i, at det her jo er et forholdsvis nyt område, som det er vigtigt at vi får afdækket.
Derfor er det også vigtigt, at vi får opsamlet de udenlandske erfaringer, som ministeren er ved at opsamle på det her område.
I det hele taget mener vi, at det er vigtigt, vi på det her område får lavet en meget helhedsorienteret indsats.
Derfor er vi også meget enige i de intentioner, der ligger i det forslag, som Kristendemokraterne her er kommet med.
Det er vigtigt, at vi får inddraget både forebyggelsen, muligheden for at komme ud af prostitutionen, kundeaspektet, og også at vi får set helhedsorienteret på den enkelte prostituerede, får set på den enkelte som et helt menneske og de eventuelle andre problemer, som vi jo ved at mange prostituerede også er præget af i deres dagligdag.
Det kan være et misbrug, det kan være boligmangel, det kan sågar være psykisk sygdom, som præger nogle af dem, der fungerer som prostituerede på de danske gader, for slet ikke at tale om de kvinder, der tvinges hertil.
Derfor ser vi også i Det Konservative Folkeparti
meget frem til den handlingsplan, som ministeren har varslet.
Vi vil meget gerne vente på de igangværende undersøgelser, så vi kan få en helhedsorienteret indsats på det her område, hvilket jeg også fornemmer er ånden i den debat, vi har haft her i dag.
I det hele taget virker det, som om der er en bred interesse i Folketinget for at lave en samlet og helhedsorienteret indsats for det her område.
Vi ser meget frem til at deltage i den og håber, at ministerens handlingsplan vil blive et rigtig godt grundlag for at få gjort en aktiv og helhedsorienteret indsats på dette område.
Og da vi godt vil afvente den samlede handlingsplan, vil vi på nuværende tidspunkt ikke støtte forslaget.
Margrethe Vestager (RV), 2004-01-20:
Det kan godt være, jeg hører det helt galt, men jeg hørte
sådan set ikke nogen negligering af problemet.
Der er bare den forskel, at det så vidt jeg ved ikke er kriminelt at prostituere sig, men det er kriminelt at stjæle.
Det synes jeg er en meget principiel forskel på de to situationer, ministeren nævnte.
Derfor tror jeg, at det ville være relevant at overveje, hvordan man kommer hen i en situation, hvor man kan sige: Jamen vi ser faktisk nogle muligheder for at møde det her menneske, som gerne vil ændre sin livsstil, med andet end en anklage for socialt bedrageri. Men selvfølgelig har jeg respekt for ministerens overvejelser og bekymring med grænseproblematikker, og hvad det ellers kan være.
Jeg tror bare, at det ville være hensigtsmæssigt at anerkende det som et socialt problem som udgangspunkt og så se på de juridiske biproblemer, der kan opstå i forlængelse af det.
Henriette Kjær (KF), 2004-01-20:
I dette beslutningsforslag foreslås det, at alle dagtilbud og folkeskoler skal have en beredskabsplan for børn i sorg og krise, og at kommunerne skal have sorggrupper som en del af de kommunale tilbud til børn og unge.
Jeg er enig med forslagsstillerne i, at det er utrolig vigtigt, at børn får hjælp til at komme igennem det at bearbejde den sorg, som de rammes af, hvis de mister en forælder, en søskende, eller en nær ven eller en slægtning, eller hvis de rammes af andre alvorlige krisesituationer, som er nævnt i beslutningsforslaget.
Når jeg alligevel vil afvise beslutningsforslaget, er det, fordi beslutningsforslaget bygger på den forudsætning, at familier og netværket ikke kan klare tingene selv, og at det heller ikke kan forlanges af dem, at de skal kunne det.
Jeg er ikke helt enig i det postulat.
Jeg tror faktisk, at mange familier kan selv; ikke bare den nærmeste familie, men også slægtninge og venner både kan og vil gerne hjælpe familien og børnene igennem den svære tid, der kommer, hvor de skal lære at leve med sorgen og tabet.
Vi skal passe på med ikke hele tiden at tage ansvaret fra familierne og lægge det over til det offentlige.
Jeg ved godt, at der er familier, som ikke har noget netværk, der kan bruges i sådan en situation, og at der er børn, der har brug for mere støtte end den, familierne kan give dem.
Men her har vi allerede en god lovgivning, hvor barnet og familien kan få hjælp efter de eksisterende regler
i serviceloven
Jeg synes også, det er værd at lægge mærke til, at der er flere frivillige organisationer og patientforeninger, der gør et rigtig godt stykke arbejde på det her område.
Når en familie har brug for hjælp efter serviceloven, tilrettelægger kommunen, hvordan denne hjælp skal ydes,
ligesom kommunen selv tilrettelægger det forebyggende arbejde
Jeg synes, at både beredskabsplaner og sorggrupper kan være ganske gode redskaber i det arbejde, men jeg mener, at det fortsat må være op til den enkelte kommune at tage stilling til, hvordan den vil arbejde forebyggende, og hvordan den yder hjælp til børn og familier, der har særlig brug for støtte.
Det er regeringens holdning, at det er vigtigt, at der er opmærksomhed om børn og unge, der er i sorg eller krise på grund af tab af en forælder eller et andet nærtstående familiemedlem.
Det er regeringens holdning, at den opgave løses bedst i et samarbejde mellem de kommunale parter, de frivillige organisationer og den enkelte borger, og derfor kan regeringen ikke støtte forslaget.
Margrethe Vestager (RV), 2004-01-20:
Jeg skal ikke forsøge at lægge noget til fru Anne Baastrups udmærkede redegørelse for det indholdsmæssige i prostitution og de sociale, psykiske og sundhedsmæssige problemer, der er dels for den enkelte, dels for selvforståelsen i det samfund, der har prostitution som en del af sin virkelighed.
Derfor vil jeg nøjes med at sige, at vi synes, det er meget vigtigt, at Kristendemokraterne insisterer på, at det her område bliver taget op og også på meget udmærket vis med fint gehør finder forslag, som må kunne finde flertal i Folketinget.
Det hænger jo sammen med det perspektiv, der er på de tidligere debatter, vi har haft, hvor det forslag, vi behandler her i dag, på en meget, meget konstruktiv måde og med udgangspunkt i netop den sociale side konkret foreslår forskellige ting.
Det, som er kendetegnet for de fem forskellige typer af indsatser, er, at de tager udgangspunkt i det meget svære arbejde, det er at gøre det usynlige synligt for at kunne komme i kontakt med det.
Uanset hvor mange prostituerede der er, og uanset hvor synlige de er i gadebilledet, er der jo på mærkværdig vis stadig væk et tabu i den måde, som vi konkret håndterer det på.
På den baggrund synes Det Radikale Venstre, at der er grund til at støtte samtlige punkter i forslaget til folketingsbeslutning.
Selvfølgelig vil vi gerne se på de enkelte punkter og regner med, at vi under udvalgsbehandlingen kan komme videre med det konkrete, bl.a. i forhold til det, vi allerede har diskuteret ret intenst, frit lejde, men vi synes, at forslaget med den sociale profil, det har, og med det udgangspunkt, det har, burde være et naturligt udgangspunkt for enhver type af handlingsplan, som regeringen måtte finde årsag til at komme med senere.
På den baggrund kan Det Radikale Venstre støtte forslaget.
Charlotte Dyremose (KF), 2004-01-20:
Jamen det ændrer jo ikke ved, at hvis vi beslutter det her nu og så igangsætter nogle projekter, hvor vi f.eks. finder ud af, at hov, vi skulle have haft nogle flere ting med, eller at projekterne skulle have været lavet på en anden måde, så har det været de skønne spildte kræfter.
Hvorfor nu ikke sætte os ned og sige, at vi er enige om, at der skal gøres en indsats på det her område?
Vi ved, at der er noget arbejde i gang.
Og det er jo helt rigtigt, som fru Sandy Brinck også siger, at formuleringerne i beslutningsforslaget er forholdsvis løse, og det er de jo af en ganske naturlig årsag, netop den, at vi som folketingsmedlemmer ikke har de samme muligheder for at trække på ekspertise og trække på undersøgelser, som man har i ministeriet.
Det er netop derfor, at ministerierne har
de muligheder for at udbygge, at lave samlede handlingsplaner, at lave komplekse lovkomplekser, som man ikke har som menigt folketingsmedlem.
Derfor mener jeg, at det er langt mere sagligt at tage fat og udnytte det arbejde, den kapacitet, der er bl.a. i ministerierne og i de undersøgelser, som er sat i gang, end det er at tage udgangspunkt i et, som fru Sandy Brinck sagde, lidt løst formuleret beslutningsforslag, dog med gode intentioner.
Sandy Brinck (S), 2004-01-20:
Jamen det står stadig væk fuldstændig uklart for mig, hvordan det kan komme på tværs.
Sådan som jeg hører både den konservative ordfører, og sådan som jeg har hørt ministeren, så er der jo ikke noget af det her, der går direkte imod noget af det, der er regeringens holdning.
Jeg har svært ved at se det, det står jo ikke beskrevet til punkt og prikke, sådan er det jo ikke, når vi laver beslutningsforslag.
Når det altså er sådan, at Kristendemokraterne har sagt, at man skal lave opsøgende arbejde, som har en social- og sundhedsmæssig karakter,
så har jeg da meget svært ved at forestille mig, hvordan det kan komme på tværs af den plan, som ministeren vil komme med.
Er det ikke korrekt, at lige nøjagtig her har Folketingets medlemmer en mulighed for at sige til ministeren, at det er de punkter, vi som minimum vil have med i en handlingsplan, det er der, vi synes der skal tages fat?
Det er oven i købet så bredt formuleret, at regeringen og ministeren har alle muligheder for at putte konkret kød på og sørge for, at de facetter, som måtte være udeladt, rent faktisk også kommer med i den helhedsorienterede indsats, som fru Charlotte Dyremose taler om.